S-674/2019

Mál þetta, sem þingfest var og dómtekið fimmtudaginn 5. desember sl., er höfðað með ákæru lögreglustjórans á Suðurlandi þann 18. nóvember sl., á hendur M-x-x J-kk-þgf Þ-kk-þgf, […], fyrir umferðar og fíkniefnalagabrot með því að hafa, að kvöldi mánudagsins 24. júní 2019, ekið bifreiðinni […] austur Suðurlandsveg við Ölkelduháls í Sveitarfélaginu Ölfusi, sviptur ökurétti og óhæfur til að stjórna bifreiðinni örugglega vegna áhrifa tetrahýdrókannabínóls (7,1 ng/ml í blóði) og fyrir að hafa umrætt sinn haft í vörslu sinni 3,70 g af maríhúana sem lögregla fann við leit í bifreið ákærða.

Teljast brot ákærða varða við 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum, til að sæta upptöku á framangreindum fíkniefnum (efnaskrá nr. 41211), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Ákærði mætti við þingfestingu málsins ásamt skipuðum verjanda sínum M-kk-þgf D-kk-þgf N-kk-þgf lögmanni. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Sakaferill ákærða nær aftur til ársins 2010. Með dómi Héraðsdóms Reykjavíkur hinn 18. mars 2016 var ákærði dæmdur í 30 daga fangelsi fyrir að aka í þriðja sinn undir áhrifum áfengis og/eða ávana og fíkniefna og án þess að hafa ökuskírteini meðferðis. Þá var ákærði dæmdur í 75 daga fangelsi með dómi Héraðsdóms Reykjavíkur hinn 8. maí 2019 fyrir að aka í fjórða sinn undir áhrifum áfengis og/eða ávana og fíkniefna og í þriðja sinn fyrir að aka sviptur ökurétti. Sakaferill ákærða hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærði gerist nú í fimmta sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, sekur um að aka undir áhrifum áfengis og/eða ávana og fíkniefna og í þriðja sinn sviptur ökurétti.

Refsing ákærða er hæfilega ákveðin fangelsi í 5 mánuði. Með vísan til dómvenju þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 96.742 kr. auk þóknunar skipaðs verjanda síns, M-kk-ef D-kk-ef N-kk-ef lögmanns, sem er hæfilega ákveðin 126.480 kr. að teknu tilliti til virðisaukaskatts og ferðakostnaðar verjanda sem nemur 13.200 kr.

Með vísan til 101. og 102. gr. umferðarlaga nr. 50/1987, með síðari breytingum, ber að árétta ævilanga sviptingu ökuréttar ákærða frá birtingu dóms þessa að telja.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

H-kk-nf O. A-kk-nf dómstjóri kveður upp dóm þennan.

D Ó M S O R Ð :

Ákærði, M-x-x J-kk-nf Þ-kk-nf, sæti fangelsi í 5 mánuði.

Ákærði greiði allan sakarkostnað, samtals 236.422 krónur, þar af þóknun skipaðs verjanda ákærða, M-kk-ef D-kk-ef N-kk-ef, 126.480 krónur að teknu tilliti til virðisaukaskatts og ferðakostnað verjanda, 13.200 krónur.

Áréttuð er ævilöng svipting ákærða frá birtingu dóms þessa að telja.

Gerð eru upptæk 3,70 g af maríhúana, sbr. efnaskrá lögreglu nr. 41211.

H-kk-nf O. A-kk-nf.